Անձամբ ես, ցնցված էի, չէի պատկերացնում, թե ինձ մոտ ինչպես է «կենդանանալու» ամեն ինչ: Իմ «Բացարձակ ազատություն» նկարն էինք վերցրել, որը շատ համահունչ էր վերջին ամիսների իրողություններին: Արծաթագույն ֆոնի վրա թռչուններ էին թռչում: Բեմադրությունն այնպես էր կառուցված, որ արծաթագույն երկնքից պոռթկում էին թռչունները, որոնք դերասաններ էին ու սկսում էին սավառնել երաժշտության ներքո, ամենավերջում հավաքվում էր նկարը: Ասես հեքիաթի աշխարհ ընկած լինեի: Լինելով նկարիչ, ես չէի պատկերացնում, որ ինչ-որ մեկը կարող է շարժել նկարս իմ զգացողությամբ: